KCE บวกกว่า 5% หลังร่วงแรงมากเกินไป-แนะซื้อพื้นฐานดี
KCE บวกกว่า 5% หลังร่วงแรงมากเกินไป-แนะซื้อพื้นฐานดี
3 ก.พ. 2560

บริษัท เคซีอี อีเลคโทรนิคส์ จำกัด (มหาชน) หรือ KCE  ณ เวลา 16.00 น. อยู่ที่ระดับ 107.00บาท บวก 5.50 บาท หรือ 5.42% ด้วยมูลค่าซื้อขาย 300 ล้านบาท

บล.ธนชาต ระบุในบทวิเคราะห์ว่า “ซื้อ” BEAUTY และ KCE มีจังหวะ Rebound ที่แนวรับ: แนะนำ “ซื้อ” กลุ่มหุ้นที่พื้นฐานดี แต่แรงขายทำไรก่อนหน้านี้ส่งผลให้ราคาหุ้นปรับลดลงมาที่แนวรับทางเทคนิคแล้ว ได้แก่ 1) BEAUTY (TP 15.0): ราคาหุ้นปรับลดลงเกือบ 20% จากจุดสูงสุดในช่วงต้นเดือน ม.ค.ที่ผ่านมา ขณะที่เรายังไม่เห็นปัจจัยทางพื้นฐานที่เปลี่ยนไป คาดการณ์กำไร 4Q16 ขยายตัว +32% y-y ที่ 173 ล้านบาท ส่งผลกำไรทั้งปีที่ 651 ล้านบาท +62% y-y ขณะที่การขยายตลาดไปยังต่างประเทศ และตลาดในประเทศที่ยังเติบโตจะเป็นปัจจัยหนุนกำไรเติบโตต่อเนื่อง +42% ปีนี้ ที่ 924 ล้านบาท..ทางเทคนิคมีจังหวะ Rebound ที่แนวรับ 10.1 บาท ด้วยแนวต้าน 11.0 บาท
2) KCE (TP 140):ราคาหุ้นปรับลดลงมากเกินไป แม้ราคาแผ่นทองแดงที่เป็นวัตถุดิบในการผลิตแผง PCB ปรับสูงขึ้น ทำให้เราปรับกำไรลง 9.4% ปีนี้ แต่ราคาหุ้นปรับลดลง 23% จากจุดสูงสุดปลายปีก่อน ขณะที่การเพิ่มกำลังการผลิตอีก 500,000 ตารางฟุต/เดือน ใน 1H17 จะเป็นปัจจัยหนุนการเติบโตกำไร 20% ปีนี้ ราคาหุ้นมีจังหวะ Rebound ที่แนวรับ 102 บาท ด้วยเป้าหมายระยะสั้นที่ 114 บาท